12-14.mail toimunud meistrivõistlustel selgusid Eesti meistrid segavõistkondade arvestuses ning võitjaks tuli Eesti ja ka maailmatasemel kurlingu tippmängija Harri Lille võistkond, mis läbis turniiri ühegi kaotusteta.
#000001
Kokku võistles Eesti meistritiitli eest viis võistkonda, kes mängisid omavahel läbi alagrupi mängud. Lille võistkond tagas tugevate alagrupimängude tulemusega endale koha otse finaalis, kus kohtuti Marie Kaldvee võistkonnaga. Finaalkohtumine lõppes Lille võistkonna võiduga 5:3. Ühegi kaotuseta turniiri läbinud Lille võistkond kogus viis võitu.
#000003
Segavõistkondade maailmameistrivõistlused toimuvad järgmisel kurlinguhooajal selle aasta oktoobris Šotimaal, Aberdeenis. Tegemist on kurlingu ajaloos seitsmenda segavõistkondade MMiga.
#000005
Eesti meistrid kurlingu segavõistkondade arvestuses selgusid nädalavahetusel Tondiraba jäähallis ning ühtlasi on tegemist selle kurlinguhooaja viimase meistrivõistlusega. 2023. aasta Eesti meistrivõistlused kurlingus on pühendatud Eesti Olümpiakomitee 100. sünnipäevale. Võistlusel esikolmikusse jõudnud sportlased teenivad EOK 100 erikujundusega Eesti meistrivõistluste medalid.
#000006